ལེ་ལོ་ཅན་དེ།སེམས་སྡུག་བཞིན་ཡོམ་ཡོམ་བྱས་ནས་སོང་སོང་སྟེ་གྲོང་གསེབ་གཞན་པ་ཞིག་ལ་སླེབས།དེར་ཡང་དུད་ཁྱིམ་ཞིག་ན་མི་མང་པོ་འདུས་ནས་འདུ་ལོང་བྱེད་ཀྱིན་ཡོད་པར།ཁོའི་བསམ་པར་སྔར་སྐད་ཆ་འཆུགས་པས་རྡུང་རྡེག་རིན་གྱིས་ཉོས།ད་ཐེངས་སྐད་ཆ་མ་འཆུགས་པ་ཞིག་བྱེད་དགོས་སྙམ་ནས།ཕར་སོང་སྟེ།འདྲེ་དང་འདྲ་བར་སྡུག་གི་དོང་བརྐོ་ཚོ།ངའི་ཞྭ་གོན་པའི་ཝ་ཞིག་ཨེ་རིགངའི་རྟ་འཁྲིད་པའི་ཁྱི་ཞིག་ཨེ་རིགངའི་མདའ་གཞུ་འཁུར་བའི་རྟ་ཞིག་ཨེ་རིག་ཅེས་དྲིས་པར།དུད་ཁྱིམ་དེར་བག་མ་བསུ་བའི་སྟོན་མོ་བྱེད་ཀྱིན་ཡོད་ལ།མི་རྣམས་ཀྱིས་འཚང་ཁ་ཤིག་ཤིག་བག་མ་ལ་ལྟ་བཞིན་ཡོད་པས།ཚང་མས་ཁོས་སྐད་ཆ་དེ་འདྲ་ལབ་པ་ཐོས་འཕྲལ།ཚིག་པ་ཟོས་ནས་མི་འདི་གདོན་དང་འདྲ་བ།འདིར་བག་མ་བསུས་ནས་ཚང་མས་ཁ་གཡང་རྟེན་འབྲེལ་སྒྲིག་པ་ལ་ཁྱོད་དམྱལ་ཁམས་ནས་ཐོན་པ་ལྟར་འདིར་འོངས་ནས་སྐད་ཆ་བཀྲ་མ་ཤིས་པ་བཤད་པས།ཁྱོད་གཏོ་རྫོང་བྱེད་དགོས་ཟེར་ནས་ལྭ་བཤུས་ཏེ་གཅེར་བུ་མར་བསྐྲད།